ร้านนี้เราประทับตั้งแต่ผ่านครั้งแรก และในที่สุดเมื่อวานเราก็ได้มาที่นี่กับเพื่อนสนิท

ร้านอยู่ใกล้ๆ กับดอลล่าร์เฮ้าส์ แต่คนละสไตล์อย่างสิ้นเชิง ร้านนี้จะมีส่วนภายในเป็นเรือนกระจกโปร่งๆ ที่มองเข้าไปเหมือนจะดูคับแคบ แต่จริงๆ ก็มีโต๊ะให้นั่งได้เยอะ ไม่คับแคบ จะนั่งตรงบาร์ด้านหน้า หรือถัดเข้ามาเป็นโต๊ะก็ได้ ส่วนภายนอกน่าจะเปิดช่วงค่ำๆ เป็นแนวๆ กึ่งบาร์

เรานั่งโต๊ะเล็กๆ ที่มีโนเวลวางอยู่สามเล่ม เราสั่งเครปเค้กสีสดใส ของเพื่อนเป็นบลูเบอร์รี่ชีสเค้กและชาไทย 
รสชาติเค้กที่นี่เราว่าอร่อยเลยทีเดียว ของเราตัววิปครีมอร่อย เครปเค้กกำลังพอดีเข้ากันกับซอส ชีสเค้กของเพื่อนเนื้อเนียนกำลังดี รสชาติของเค้กตัดกับรสอมเปรี้ยวของบลูเบอร์รี่
ชาไทยเราว่าหอมกว่าที่อื่นที่เคยไปลองมาค่ะ

โดยรวมแล้วชอบที่นี่มาก ทั้งตัวร้านที่มองจากด้านนอก การจัดวางสิ่งของต่างๆ ภายในร้าน และรสชาติของอาหาร เหมาะอย่างยิ่งสำหรับวันพักผ่อน มีบริการน้ำฟรี มีอินเทอร์เน็ตฟรี เรียกว่าครบ ในส่วนของราคาเราจัดว่าอยู่ในเกณฑ์ที่ค่อนข้างสูงในระดับเดียวกับคาเฟ่เก๋ๆ ที่กรุงเทพฯ ค่ะ

แต่ยังไงเราก็ยังอยากมาที่นี่อีก มาลองทานอาหารอิตาเลียนที่นี่บ้าง ถ้ามีโอกาสนะคะ 